Title: V súvislosti so záverečnou fázou prípravy na implementáciu iniciatívy JEREMIE za Operačný program Informatizácia spoločnosti boli v zmysle uznesenia vlády SR č
Author: adamec
Last saved by: hatokova
Company: UVSR

Návrh na zmenu niektorých uznesení vlády SR v súvislosti so zmenou kompetencií Úradu vlády SR a niektorých ministerstiev, na základe platnosti zákona č. 37/2010 Z. z. , ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov
V nadväznosti na prijatie zákona č. 37/2010 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, dochádza s účinnosťou od 1. júla 2010 z dôvodu racionalizácie štátnej správy k zrušeniu Ministerstva výstavby a regionálneho rozvoja SR a Ministerstva životného prostredia SR. Úlohy zrušených ministerstiev sú s účinnosťou od 1. júla 2010 delegované na Ministerstvo hospodárstva a výstavby Slovenskej republiky, Ministerstvo vnútra Slovenskej republiky, Ministerstvo pôdohospodárstva, životného prostredia a regionálneho rozvoja Slovenskej republiky, Ministerstvo školstva, vedy, výskumu a športu Slovenskej republiky a na Úrad vlády Slovenskej republiky. 
V súvislosti so zrušením Ministerstva výstavby a regionálneho rozvoja SR a Ministerstva životného prostredia SR dochádza s účinnosťou od 1. júla 2010 v oblasti  implementácie pomoci a podpory poskytovanej z fondov Európskej únie k nasledovným zmenám.
Pôsobnosť Ministerstva výstavby a regionálneho rozvoja SR prechádza v oblasti koordinácie využívania finančných prostriedkov z fondov Európskej únie na Úrad vlády SR.
Pôsobnosť Ministerstva výstavby a regionálneho rozvoja Slovenskej republiky prechádza v oblasti regionálneho rozvoja okrem koordinácie využívania finančných prostriedkov z fondov Európskej únie, ktorá prechádza na Úrad vlády SR, na Ministerstvo pôdohospodárstva, životného prostredia a regionálneho rozvoja Slovenskej republiky.

Pôsobnosť Ministerstva životného prostredia Slovenskej republiky prechádza na Ministerstvo pôdohospodárstva, životného prostredia a regionálneho rozvoja Slovenskej republiky. 

S účinnosťou od 1. júla 2010 sa súčasne zabezpečuje prechod práv a povinností vyplývajúcich z pracovnoprávnych a iných právnych vzťahov zamestnancov zabezpečujúcich výkon týchto kompetencií, ako aj práva a povinnosti z iných právnych vzťahov z Ministerstva výstavby a regionálneho rozvoja SR na Ministerstvo pôdohospodárstva, životného prostredia a regionálneho rozvoja SR, a to v oblasti regionálneho  rozvoja okrem koordinácie využívania finančných prostriedkov z fondov Európskej únie. 
S účinnosťou od 1. júla 2010 sa rovnako zabezpečuje prechod práv a povinností vyplývajúcich z pracovnoprávnych a iných právnych vzťahov zamestnancov zabezpečujúcich výkon týchto kompetencií, ako aj práva a povinnosti z iných právnych vzťahov z Ministerstva výstavby a regionálneho rozvoja SR na Úrad vlády SR v oblasti koordinácie využívania finančných prostriedkov z fondov Európskej únie. V súvislosti so zrušením Ministerstva životného prostredia SR dochádza s účinnosťou od 1. júla 2010 k prechodu práv a povinností vyplývajúcich z pracovnoprávnych a iných právnych vzťahov z Ministerstva životného prostredia SR na Ministerstvo pôdohospodárstva, životného prostredia a regionálneho rozvoja SR.
S účinnosťou od 1. júla 2010 dochádza k zmene názvu Ministerstva školstva Slovenskej republiky na  Ministerstvo školstva, vedy, výskumu a športu Slovenskej republiky, z dôvodu že Ministerstvo školstva SR zodpovedá za vytváranie podmienok na uskutočňovanie výskumu a vývoja tvorbou koordinačných, legislatívnych a finančných nástrojov v oblasti vedy a techniky a medzinárodnej vedecko-technickej spolupráce. Súčasne sa tým sleduje cieľ podporiť rozvoj týchto odvetví v budúcnosti.
V nadväznosti na predmetné zmeny a z dôvodu zabezpečenia kontinuity pri plnení úloh súvisiacich s implementáciou pomoci a podpory poskytovanej z  fondov Európskej únie bol vypracovaný návrh na zmenu nasledujúcich uznesení vlády SR:
-	Uznesenie vlády SR č. 832 z 8. októbra 2006 k návrhu aktualizácie Národného strategického referenčného rámca Slovenskej republiky na roky 2007 – 2013 v bodoch A.2 a A.5,
-	Uznesenie vlády SR č. 833 z 8. októbra 2006 k návrhu systému riadenia štrukturálnych fondov a Kohézneho fondu na programové obdobie 2007 – 2013 – základná verzia v bode C.1.,
-	Uznesenie vlády SR č. 1005 zo 6. decembra 2006 k návrhu Národného strategického referenčného rámca Slovenskej republiky na roky 2007 – 2013 v bode C.1.,
-	Uznesenie vlády SR č. 1006  zo 6. decembra 2006 k návrhu Operačného programu Technická pomoc v bode A.2.,
-	Uznesenia vlády SR č. 1010 zo 6. decembra 2006  k návrhu Operačného programu Vzdelávanie v bode A.3.,  
-	Uznesenia vlády SR č. 1011 zo 6. decembra 2006  k návrhu Operačného programu Výskum a vývoj v bode A.3., 
-	Uznesenia vlády SR č. 1013 zo 6. decembra 2006  k návrhu Operačného programu Bratislavský kraj v bode A.2., 
-	Uznesenia vlády SR č. 1014 zo 6. decembra 2006  k návrhu Regionálneho operačného programu v bode A.2.,
-	Uznesenia vlády SR č. 1015 zo 6. decembra 2006  k návrhu Operačného programu Životné prostredie v bode A.2.

Zmeny jednotlivých uznesení
Číslo a dátum vydania  uznesenia vlády SR | 832 z 8. októbra 2006
Číslo bodu: | A.2
Pôvodné znenie bodu: | Ministerstvo výstavby a regionálneho rozvoja SR ako centrálny koordinačný orgán pre operačné programy v Národnom strategickom referenčnom rámci Slovenskej republiky na roky 2007 – 2013,
Navrhované znenie bodu: | Úrad vlády SR ako centrálny koordinačný orgán pre operačné programy v Národnom strategickom referenčnom rámci Slovenskej republiky na roky 2007 – 2013,
Číslo bodu: | A.5

Pôvodné znenie bodu:

štruktúru riadiacich orgánov, ktorými sú:	
Ministerstvo výstavby a regionálneho rozvoja SR ako riadiaci orgán pre Regionálny operačný program, 
Ministerstvo výstavby a regionálneho rozvoja SR ako riadiaci orgán pre Operačný program Bratislavský kraj financovaný z Európskeho fondu regionálneho rozvoja, 
Ministerstvo práce, sociálnych vecí a rodiny SR ako riadiaci orgán pre Operačný program Zamestnanosť a sociálna inklúzia,
Ministerstvo školstva SR ako riadiaci orgán pre Operačný program Vzdelávanie, 
Ministerstvo životného prostredia SR ako riadiaci orgán pre Operačný program Životné prostredie, 
Ministerstvo školstva SR ako riadiaci orgán pre Operačný program Výskum a vývoj, 
Ministerstvo hospodárstva SR ako riadiaci orgán pre Operačný program Konkurencieschopnosť a hospodársky rast,
Ministerstvo dopravy, pôšt a telekomunikácií SR ako riadiaci orgán pre Operačný program Doprava,
Úrad vlády SR ako riadiaci orgán pre Operačný program Informatizácia spoločnosti,
Ministerstvo zdravotníctva ako riadiaci orgán pre Operačný program Zdravotníctvo,
Ministerstvo výstavby a regionálneho rozvoja SR ako riadiaci orgán pre Operačný program Technická pomoc,

Navrhované znenie bodu:

štruktúru riadiacich orgánov, ktorými sú:	
Ministerstvo pôdohospodárstva, životného prostredia a regionálneho rozvoja SR ako riadiaci orgán pre regionálny operačný program, 
Ministerstvo pôdohospodárstva, životného prostredia a regionálneho rozvoja SR ako riadiaci orgán pre operačný program Bratislavský kraj financovaný z Európskeho fondu regionálneho rozvoja, 
Ministerstvo práce, sociálnych vecí a rodiny SR ako riadiaci orgán pre operačný program Zamestnanosť a sociálna inklúzia,
Ministerstvo školstva, vedy, výskumu a športu SR ako riadiaci orgán pre operačný program Vzdelávanie, 
Ministerstvo pôdohospodárstva, životného prostredia a regionálneho rozvoja SR ako riadiaci orgán pre operačný program Životné prostredie, 
Ministerstvo školstva, vedy, výskumu a športu SR ako riadiaci orgán pre operačný program Výskum a vývoj, 
Ministerstvo hospodárstva a výstavby SR ako riadiaci orgán pre operačný program Konkurencieschopnosť a hospodársky rast,
Ministerstvo dopravy, pôšt a telekomunikácií SR ako riadiaci orgán pre operačný program Doprava,
Úrad vlády SR ako riadiaci orgán pre operačný program Informatizácia spoločnosti,
Ministerstvo zdravotníctva ako riadiaci orgán pre operačný program Zdravotníctvo,
Úrad vlády SR ako riadiaci orgán pre operačný program Technická pomoc.

Číslo a dátum vydania  uznesenia vlády SR | 833 z 8. októbra 2006
Číslo bodu: | C.1.
Pôvodné znenie bodu: | splnomocňuje ministra výstavby a regionálneho rozvoja schvaľovať prípadné zmeny a doplnenia systému riadenia štrukturálnych fondov a Kohézneho fondu na programové obdobie 2007 – 2013 v súlade s potrebami implementácie projektov a programov štrukturálnych fondov a Kohézneho fondu
Navrhované znenie bodu: | splnomocňuje vedúceho Úradu vlády SR schvaľovať prípadné zmeny a doplnenia systému riadenia štrukturálnych fondov a Kohézneho fondu na programové obdobie 2007 – 2013 v súlade s potrebami implementácie projektov a programov štrukturálnych fondov a Kohézneho fondu

Číslo a dátum vydania  uznesenia vlády SR | 1005 zo 6. decembra 2006
Číslo bodu: | C.1.
Pôvodné znenie bodu: | poveruje ministra výstavby a regionálneho rozvoja rokovaním o NSRR s Európskou komisiu a úpravou tohto dokumentu podľa výsledkov rokovaní
Navrhované znenie bodu: | poveruje vedúceho Úradu vlády SR rokovaním o NSRR s Európskou komisiu a úpravou tohto dokumentu podľa výsledkov rokovaní

Číslo a dátum vydania  uznesenia vlády SR | 1006 zo 6. decembra 2006
Číslo bodu: | A.2.
Pôvodné znenie bodu: | Ministerstvo výstavby a regionálneho rozvoja SR ako platobnú jednotku pre Operačný program Technická pomoc
Navrhované znenie bodu: | Ministerstvo financií SR ako platobnú jednotku pre operačný program Technická pomoc

Číslo a dátum vydania  uznesenia vlády SR | 1010 zo 6. decembra 2006
Číslo bodu: | A.3.
Pôvodné znenie bodu: | Ministerstvo školstva SR a Ministerstvo zdravotníctva SR ako platobnú jednotku pre Operačný program Vzdelávanie
Navrhované znenie bodu: | Ministerstvo školstva, vedy, výskumu a športu SR a Ministerstvo zdravotníctva SR ako platobnú jednotku pre operačný program Vzdelávanie

Číslo a dátum vydania  uznesenia vlády SR | 1011 zo 6. decembra 2006
Číslo bodu: | A.3.
Pôvodné znenie bodu: | Ministerstvo školstva SR ako platobnú jednotku pre Operačný program Výskum a vývoj
Navrhované znenie bodu: | Ministerstvo školstva, vedy, výskumu a športu SR ako platobnú jednotku pre operačný program Výskum a vývoj

Číslo a dátum vydania  uznesenia vlády SR | 1013 zo 6. decembra 2006
Číslo bodu: | A.2.
Pôvodné znenie bodu: | Ministerstvo výstavby a regionálneho rozvoja SR ako platobnú jednotku pre Operačný program Bratislavský kraj
Navrhované znenie bodu: | Ministerstvo pôdohospodárstva, životného prostredia a regionálneho rozvoja SR ako platobnú jednotku pre operačný program Bratislavský kraj

Číslo a dátum vydania  uznesenia vlády SR | 1014 zo 6. decembra 2006
Číslo bodu: | A.2.
Pôvodné znenie bodu: | Ministerstvo výstavby a regionálneho rozvoja SR ako platobnú jednotku pre Regionálny operačný program
Navrhované znenie bodu: | Ministerstvo pôdohospodárstva, životného prostredia a regionálneho rozvoja SR ako platobnú jednotku pre regionálny operačný program

Číslo a dátum vydania  uznesenia vlády SR | 1015 zo 6. decembra 2006
Číslo bodu: | A.2.
Pôvodné znenie bodu: | Ministerstvo životného prostredia SR ako platobnú jednotku pre Operačný program Životné prostredie
Navrhované znenie bodu: | Ministerstvo pôdohospodárstva, životného prostredia a regionálneho rozvoja SR ako platobnú jednotku pre operačný program Životné prostredie